kardosdrur/scandi-wiki huggingface dataset:
Caroline Mikkelsen

Caroline Mikkelsen (født 20. november 1906, død 15. september 1998), senere Caroline Mandel, var en dansk-norsk opdagelsesrejsende, der 20. februar 1935 var den første kvinde, der satte fod på Antarktis; der er dog tvivl om, hvorvidt det var på fastlandet Antarktis eller en ø ud for denne.

Caroline Mikkelsen blev født i Danmark, men flyttede til Norge, da hun giftede sig med den norske hvalfangerkaptajn, Klarius Mikkelsen. 

I vinteren 1934-35 fulgte hun med sin mand på en antartisk ekspedition, sponsoreret af skibsrederen Lars Christensen, på forsyningsfartøjet M/S Thorshavn med instruktioner om at finde antarktiske landområder, der kunne annekteres af Norge. Bjerget Mount Caroline Mikkelsen er opkaldt efter hende.

Den 20. februar 1935 gjorde ekspeditionen landgang på et eller andet sted på den antarktiske kontinentalsokkel. Caroline Mikkelsen fulgte med og deltog i rejsningen af det norske flag samt i opførelsen af en varde til minde om deres landgang. Hun gjorde aldrig noget nummer ud af at have været på turen, ligesom hun aldrig selv hævdede at have været på hovedlandet. Det antages, at hendes gruppe gik i land på Vestfold Hills ikke langt fra den nuværende Davis Station. Første gang, hun offentligt fortalte om ekspeditionen, var tres år senere, da hun blev interviewet til Aftenposten, der havde fået et tip af Diana Patterson fra Davis Station.

I 1941 døde Klarius Mikkelsen, og i 1944 giftede hun sig med Johan Mandel fra Tønsberg.

I 1998 og 2002 offentliggjorde australske forskere nogle historiske artikler i Polar Record og konkluderede, at landgangsgruppen fra Thorshavn, heriblandt Mikkelsen, landede på Tryne Islands, hvor der fortsat er rester af det, man mener er Mikkelsens varde. Dette sted ligger omkring fem kilometer fra det det antarktiske fastland, og der er ikke identificeret noget andet landgangssted for Thorshavn-gruppen på fastlandet, trods flere års undersøgelser fra personale fra Davis Station. Derfor kan man betegne Caroline Mikkelsen som den første, der satte fod på en antarktisk ø, mens Ingrid Christensen, der gjorde landgang 30. januar 1937, dermed kan registreres som den første kvinde på det antarktiske fastland.

Referencer 

Polarforskere fra Danmark
Polarforskere fra Norge
Danskere i 1900-tallet
Ulla Vestergaard

Ulla Alma Vestergaard (født 21. oktober 1958) er en dansk kommunalpolitiker og nuværende borgmester i Thisted Kommune fra 2018. Hun er medlem af Socialdemokratiet.

Ved kommunalvalget i 2017 gik Socialdemokratiet frem med 4,7 procentpoint til 34,3 procent af stemmerne, og skønt Det Konservative Folkeparti med borgmester Lene Kjelgaard Jensen gik endnu mere frem, måtte hun dog indse, at en konstituering med Venstre, der var gået kraftigt tilbage, ikke var mulig. Med opbakning fra Venstre kunne den socialdemokratiske spidskandidat, Ulla Vestergaard, derpå overtage borgmesterposten.

Referencer

Eksterne henvisninger 
 Borgmesterens side på kommunens website 

Borgmestre fra Socialdemokraterne
Borgmestre i Danmark 2018-2021
Rikke Solberg

Rikke Dalsager (født Solberg 6. februar 1971) er en tidligere dansk håndboldspiller, der nu har en butik med modetøj.

Hun spillede på det danske landshold, da holdet opnåede sine første store resultater i 1993. Holdet, der yderst overraskende nåede finalen ved VM 1993, blev med ét kendte og populære, og som en af de mest profilerede blev Rikke Solberg efter sejren i semifinalen fløjet hjem til at medvirke i tv-showet Eleva2eren på TV 2. Holdet endte med at tabe knebent til  ved VM. Solberg var også på holdet, der vandt EM i 1994 og VM-bronze 1995. Landsholdskarrieren blev ret kort, idet Solberg blev ramt af flere skader. Således kom hun ikke med til OL 1996, bortset fra som tilskuer, idet hun siddende i kørestol måtte se holdkammeraterne vinde guldmedaljerne. Hun blev kendt som "Danmarks uheldigste håndboldlady" og måtte opgive landsholdskarrieren, da hun pådrog sig en alvorlig korsbåndsskade.

Solberg begyndte sin karriere i Brabrand IF, inden hun kom til norske Lunner IL, fulgt af GOG og Viborg HK, hvor hun blandt andet var med til at vinde klubbens anden EHF Cup-finale i 1998. Herefter måtte hun indstille karrieren på grund af flere skader, men i begyndelsen af 2000 genoptog hun håndbolden på et lidt lavere plan i Århus HK. I samme periode arbejdede hun som tøjsælger, og snart fik hun sin egen forretning. Da Århus HK gik konkurs, spillede hun for aarhusianske Skovbakken, inden hun endegyldigt måtte indstille karrieren i begyndelsen af 2002.

Rikke Solberg blev nævnt i Steffen Brandts sang til tv·2, "Kom lad os brokke os" fra albummet Kys bruden (1996): 'Men der er nok at se på både til gården og gaden / når Rikke Solberg sætter sig på hele sendefladen'.

Meriter 

 1993:  VM
 1994:  EM
 1995:  VM

Referencer

Eksterne henvisninger
 

Håndboldspillere fra Danmark
Håndboldspillere fra Brabrand IF
Håndboldspillere fra GOG
Håndboldspillere fra Viborg HK
Liste over modtagere af tilskud fra innovationspuljen

Liste over modtagere af tilskud fra innovationspuljen er en oversigt over medier, som har modtaget enten etablerings- eller udviklingsstøtte fra Slots- og Kulturstyrelsens Innovationspulje.

Formålet Innovationspuljen er at "fremme et alsidigt og mangfoldigt udbud af nyheder af samfundsmæssig og kulturel karakter med henblik på styrkelse af det danske demokrati og den demokratiske debat i Danmark." Det er Medienævnet, som vurderer og træffer afgørelse om tilskud. Innovationspuljen indeholder årligt 20 millioner kr. Alle ansøgninger skal indeholde en vis selvfinansiering som svinger mellem 25-60% af det samlede budget.

Etableringsstøtte kan søges til en forundersøgelse eller etablering af et nyt, selvstændigt medie, mens udviklingsstøtte kan søges af eksisterende medier med henblik på udvikling eller omstilling af det redaktionelle indhold.

Medienævnet 
Medienævnet består af syv medlemmer, hvoraf fem inkl. formanden er udpeget af Kulturministeren. I Medienævnet for perioden 1. januar 2018 - 31. december 2021 sidder

 Professor, dr.jur. Thomas Riis (formand)
 Professor (MSO) Ida Willig
 Økonomidirektør Peter Nordgaard
 Direktør Trine Nielsen
 Lektor Anna B. Holm
 Direktør Linda Garlov (indstillet af Dansk Journalistforbund)
 Forstander og forlagschef Mathias Bruun (indstillet af Danske Medier)

Tilskudsmodtagere

Etableringsstøtte

Udviklingsstøtte

Referencer 

Netmedier fra Danmark
Aviser fra Danmark
Kulturministeriet
Danske styrelser
Timi Hansen

Timi "Grabber" Hansen (28. oktober 19584. november 2019) var en dansk bassist. Han spillede i det danske heavy metalband Mercyful Fate fra 1981 til 1985 og fra 1992 til 1993, og i King Diamond fra 1985 til 1987.

Han spillede med fingrene frem for et plekter.

Hans tilnavn "Grabber" skulle efter sigende komme fra, da han spillede på en Gibson G3 Grabber.

Diskografi

Med Mercyful Fate 
 Nuns Have No Fun
 Melissa Don't Break the Oath Return of the Vampire In the Shadows The Bell Witch EP Med King Diamond 
 No Presents for Christmas
 Fatal Portrait
 Abigail
 The Dark Sides

Referencer 

Heavy metal-musikere fra Danmark
Mercyful Fate
Icekiid

Jermyn Creppy, bedre kendt som Icekiid, (født 7. november 1996) er en guld-og dobbelt platinsælgende musiker, sangskriver og medejer af det danske selvstændige label Cannibal Records. Icekiids musik er hip-hop,Afrobeats, Reggae, RnB og dancehall-inspireret.

Liv og karriere 
Han er født i København, Danmark, d. 7. november i 1996 og har ghanesiske rødder. Han er opvokset i storkøbenhavn & brugte sine ungdomsår i boligbyggeriet “Østervang” i Hillerød.

I 2016 udgav Icekiid sin debut EP 'Afro Dansker. På albummet inkluderet nummeret‘Blondiner og Brunetter’, som har streamet mere end 10 millioner på Spotify, samt sangen ‘Afrikaner’ hvortil musikvideoen er filmet i Ghana. Soundvenue tildelte albummet tre ud af seks stjerner og påpegede, at Icekiids debut-ep skal nok få folk til at danse, men man savner noget vildskab i den tropiske dancehall såvel som i lyrikken.

I maj 2016 blev singlen ‘Gulddans’ udgivet, som er en hyldest-sang til F.C. København for at fejre deres seneste mesterskab i Superligaen 2016-17. Sangen er blevet streamet mere end 6 millioner gange på Spotify, Siden da har Icekiid udgivet singlerne ’Jalousi’, ’Jeg Har Dig’, ’Caraca’, ‘Diddy’, ‘Kamehameha’, ‘Kong Midas’, ’Stamina’, ’Cinderella’, ’Alle Dem’,  ’Melodisk’,  

Icekiid blev nomineret til Celebrate Africa Awards 2017, hvor han var nomineret og vandt i kategorien ‘Afro Inspired Music’.

I 2019 udgav Icekiid sin anden EP “$TAMINA SZN” som feature artisten Kesi på nummeret “Øjne På Mig”.

I Juni 2020 udgav Icekiid singlen “ErruDumEllaHvad” hvilket er blevet hans største hit til dato, singlen røg ind som nummer et både på “Spotify Top 50” & Hitlisten og blev på pladsen i flere måneder.

I 2020 blev Icekiid kontaktet af EA , der gerne ville have nummeret “ErruDumEllaHvad” med i FIFA 21'', det er nu en del af den verdenskendte fodboldspilserie FIFA.

Referencer

Eksterne henvisninger 
 

Musikere fra Danmark
Personer fra København
Ida Ørskov

Ida Ørskov (født Oppenheuser, 8. januar 1922 – 10. april 2007) var en dansk overlæge og bakteriolog, hvis afhandling Om Klebsiella var det første videnskabelige arbejde om bakteriel krydsinfektioner på hospitaler.

Hun er begravet på Frederiksberg Kirkegård. Hendes mand, Frits Ørskov, døde 29. juli 2015.

Hæder s 
 1965: Paul Ehrlich Prize
 1978: Tagea Brandts Rejselegat

Udvalgte publikationer 
Ida Ørskov bidrog til over 200 udgivelser, de fleste i samarbejde med hendes mand og andre videnskabsfolk. Disse inkluderer:

Referencer 

Biologer fra Danmark
Danskere i 1900-tallet
En nedtegnelse om buddhistisk praksis sendt hjem fra det sydlige hav

En nedtegnelse om buddhistisk praksis sendt hjem fra det sydlige hav (forenklet kinesisk: 南海 寄 归 内 法 传; traditionel kinesisk: 南海 寄 歸 内 法 傳; Wade-Giles: Nanhai Jigui Neifa Zhuan) er beretningen for en buddhistisk Tang-kinesisk munk, Yi Jing, om hans rejse og 25 års ophold i Indien og Srivijaya mellem årene 671 og 695 e.Kr. Titlen er på engelsk også blevet oversat som Accounts of the Inner Law Sent Home from the South Sea 
(Redegørelse for den Indre Lov sendt hjem fra Sydhavet) og forskellige andre lignende titler. En oversættelse på engelsk blev først givet i en oversigt over den buddhistiske religion som praktiseret i Indien og den malaysiske øhav ved J. Takakusu i 1896.

Indhold 

Bogen registrerer Yi Jing's ophold i Nalanda, en buddhistisk Mahāvihāra i det nordøstlige Indien, og beskriver munkenes liv og praksis der. Det giver også geografisk og religiøs information om lande i området ved Det Sydkinesiske Hav, hvoraf der fandtes mere end ti under Tang-dynastiet. Det blev registreret, at buddhismen for eksempel blomstrede i landene i Det Sydkinesiske Hav, og at de fleste af disse lande praktiserede hinayana-buddhismen, men buddhismen i Kongeriget Funan var blevet elimineret, efter at det var blevet erobret.

Bogen er opdelt i 40 kapitler. I modsætning til sin forgænger, Yi Jing Xuanzangs rejsebeskrivelse, som giver beskrivelser af de områder, han besøgte, foretrak Yi Jing at begrænse sig til beskrivelser af buddhismens skikke, regler og bestemmelser som de blev praktiseret i dets hjemland. Hans detaljerede redegørelse for monastiske regler og praksis er værdifuld for undersøgelsen af buddhisme og buddhistiske litteraturer i perioden, da mange af de kilder, han citerede nu er gået tabt.

Noter

Eksterne henvisninger

Buddhisme
Anaconda (sang af Nicki Minaj)

"Anaconda" er en sang af den amerikanske rapper og sanger Nicki Minaj fra sit tredje studiealbum, The Pinkprint (2014).

Sange fra USA
Singler fra 2014
Teleankenævnet

Teleankenævnet er et privat klagenævn godkendt af Teleindustrien i Danmark og Forbrugerrådet Tænk. Nævnet blev oprettet i 2003 og behandler klager over teletjenester. Teleankenævnet  og dets sekretariat, består af  jurister, juridiske assistenter og kontoransatte, der alle er til huse i kontoret på Axeltorv i København. Kontoret deles  med brancheforeningen Teleindustrien, der repræsenterer tilsluttede teleselskaber.

Kilder og henvisninger

 Teleankenævnets websted

Forbrugerorganisationer
Ingerslevs Boulevard

Ingerslevs Boulevard er en gade i Aarhus i Danmark. Den er omkring 500 m lang og løber fra Harald Jensens Plads til Skt. Anna Gade. Den ligger i bydelen Frederiksbjerg, hvor den fungerer som hovedgade, men dele af den fungerer også som rekreativt område med grønne områder.

På gaden ligger Sankt Lukas Kirke og de to skoler N. J. Fjordsgades Skole og Frederiksbjerg Skole. Det meste af gaden er beboelessområde, men på selve gaden afholdes fødevaremarked to gange om ugen. Ingerslevs Boulevard blev udviklet i begyndelsen af 1900-tallet som en vigtig del af Frederiksbjerg.

Galleri

Referencer

Eksterne henvisninger 

Gader i Aarhus
Det fria Sverige

Det fria Sverige (DFS) er en svensk nationalistisk, antisemitisk interesseorganisation med et sted mellem 1.300 og 2.500 medlemmer. Organisationen bruger fredelige metoder i sit arbejde for et samfund, som støtter metapolitisk, socialt som realpolitisk op om opinion for svenskere og svenskeres kultur og særlige rettigheder.

Det fria Sverige arbejder via meningsdannelse og oplysning og har tillige som mål at grundlægge Svenskarnas hus på forskellige steder i Sverige.DFS omtaler sig som en organisation, der forsøger at skabe opinion og arbejder for folkeoplysning. Finansiering af organisationen sker via medlemskontingent og gaver.Foreningen beskriver ikke sig selv som en organisation, der har gadeaktiviteter som deres fokusområde.

Foreningen er af professorer i religionssociologi  og  blevet beskrevet som en "radikal nationalistisk og kulturelt konservativ social bevægelse".

Historie 
Organisationen blev stiftet 24. november 2017 som Det fria Sverige, forkortet DFS. Blandt grundlæggerne var Dan Eriksson, Magnus Söderman,  og Daniel Frändelöv, der i varierende grad inden stiftelsen af DFS var medlemmer af eller havde forbindelser til højreekstreme (et udtryk de ikke selv ynder at anvende) grupper som Nordiska motståndsrörelsen, Svenskernes Parti, Info-14 og .

Foreningen har udgivet adskillige bøger og publikationer gennem årene, og beskrives i den sammenhæng som: "Föreningen Det fria Sverige är Sveriges största nationalistiska förening".

I 2022 udsendte journalisten og dokumentarfilmskaberen  en dokumentarserie om nordiske nazister med titlen "Omgiven av fiender". Her fortælles om og beskrives tillige Det fria Sverige.

Svegot 
Den digitale avis og podcasts (Motgift, Tidningen Svegot, TV Svegot og Radio Svegot) udgives af foreningen SVEGOT-DFS (Det fria Sverige) og bliver til i et samarbejde mellem medlemmer samt professionelle journalister og er økonomisk uafhængig.

Svenskarnas hus 
Det første køb af Svenskarnas hus, hvor det primære formål er at drive forretning, stod klart 22. oktober 2018, med et hus i Älgarås, Töreboda kommun.

Kontrovers 
Den antiracistiske researchorganisation Expo, anvender i et antal af deres artikler betegnelsen højreekstrem (högerextrem) om foreningen, hvilket førte til protester mod Svenskarnas Hus.

Fodnoter

Eksterne kilder/henvisninger 
 Det fria Sveriges officielle hjemmeside 
 Avisen Svegot 
 Lansering av Det fria Sverige - Presskonferens på YouTube

Se også 
 Motgift
 Svegot

Svenskere
Svensk kultur
Højreekstremisme
Etableret i 2017
Foreninger fra Sverige
Todd Howard

Todd Howard er en amerikansk spildesigner, instruktør og producer. Han er ansat på Bethesda Game Studios, hvor han har stået for udviklingen af serierne Fallout og The Elder Scrolls.

Eksterne henvisninger 

 
 Todd Howard at RAWG

Personer fra USA
Shredder

Shredder er en fiktiv person tegneserien Teenage Mutant Ninja Turtles. Han fungerer som seriens primære antagonist og turtles' primære modstander. Han leder Fodklanen.

Fiktive personer
Gandsfjorden

Gandsfjorden er en fjordarm i Boknafjorden, i Rogaland, som strekker seg fra Stavanger kommune i nord og ender i Sandnes kommune i sør.

Hele vestsiden af Gandsfjorden er tæt bebygget. Stavanger ligger længst mod nord og videre mod syd ligger Hillevåg, Jåttåvågen, Forus og til slut Sandnes. Jåttåvågen ved Gandsfjorden er brugt som byggeplads for Condeep-olieplatforme. Østsiden af fjorden har flere fjeld, som Lifjellet (282 moh.) og Dalsnuten (323 moh.). Det er også mindre bebyggede områder som Sandvika og Dale.

I de yderste dele af fjorden ligger der flere øer, som Uskjo, Kalvøy, Hellesøy, Lindøy, Vassøy, Roaldsøy, Ormøy, Engøy, Sølyst og Grasholmen. Over Grasholmen, Sølyst og Engøy er der broforbindelse mellem Stavanger og Hundvåg, og vest for disse ligger Byfjorden. Nord for Vassøy, Lindøy og Hellesøy ligger Horgefjorden. Øst for Kalvøy ligger indløbet til Høgsfjorden.

Gandsfjorden har en sidefjord, Riskafjorden, som går mod sydøst på sydsiden af øen Uskjo yderst i fjorden. Riskafjorden har indløb lige ovenfor Hillevåg i Stavanger.

Kilder og henvisninger 

Fjorde i Rogaland
Sandnes
Stavanger
Odeon Teatret

Odeon Teatret var en biograf som lå på Fælledvej 6, Nørrebro fra 1925 til det brændte og blev nedrevet 1958. Den var en af Københavns gamle, traditionsrige premierebiografer, som i en årrække blev ejet og drevet af den kendte kongelige skuespiller Bodil Ipsen.

I bygningen lå indtil første verdenskrig restauranten og forlystelsesetablisementet Florasalen, ombygningen till biograf blev tegnet af arkitekterne Vilhelm Hvalsøe| og Arthur Wittmaack og kostede 170.000 kroner.

Carl E. Simonsen og Søren Jensen åbnede i efteråret 1925 stumfilmsbiografen Odeon Teatret. Biografsalen havde 662 siddepladser. Biografen nedbrændte i 1958. En biobesøgende havde efterladt en cigaretglød på en af balkonens stolesæder, og i ildebranden natten til 17. september, udbrændte biografsalen. Ejerne solgte senere brandtomten til Københavns Kommune, som dengang havde planer om at bygge en Metrostation på stedet. Dette blev dog aldrig til noget og biografens tidligere foyer blev ombygget til offentlige toiletter.

Der findes stadig en gammel gavlreklame for Odeon Teatret på Fælledvej 6.

Noter

Eksterne henvisninger 
 Biografmuseet 
 Nørrebro lokalhistorie årsskrift 2001

Nørrebro
Biografer i København
Etableret i 1925
Ophørt i 1958
Forsvundne bygninger, konstruktioner og anlæg i København
Carl E. Simonsen

Carl Emil Simonsen (født 16. februar 1855 i Middelfart, død 18. september 1939) var en dansk forfatter og redaktør, som i sine bøger blandt andet skrev om danskerne på begge sider af den dansk-tyske grænse. Han debuterede i 1883 med romanen Afholdsvennen, og i 1939 udgav han sin sidste bog, 50 år som skribent; Meninger og minder.  Carl E. Simonsen  var forretningsfører og journalistisk medarbejder på Aftenbladet.

Kilder 

Personer fra Middelfart
Danskere i 1800-tallet
Danskere i 1900-tallet
Personer i Kraks Blå Bog (afdøde)
Romanforfattere fra Danmark
Mandlige forfattere i det 19. århundrede
Søren Jensen (pianofabrikant)

Søren Jensen, 16. juli 1865 i Aarhus-1. februar 1939 i København, var en dansk pianofabrikant.

I 1893 etablerede Søren Jensen sig som pianofabrikant. Den 5600m2 store bygning på Emdrupvej 28A-C i det nordlige København blev opført 1905/06 til formål for hans pianofabrik, som efter en konkurs i 1921 måtte afstås til en anden pianofabrikant Herman N. Petersen & Søn. Efter Wall Street-krakket i 1929 gik også denne viksomhed i konkurs.
Herefter overtog Christian Olsen bygningen, det var ham som udviklede Penol-pennen, som blev produceret dér frem til midten af 1960'erne. 

Søren Jensen og Carl E. Simonsen åbnede i efteråret 1925 stumfilmsbiografen Odeon Teatret. I 1935 overgik bevillingen til Hermann Sørensen fra Alexandra Teatret.

I perioden 1907–1924 var Søren Jensen medlem af Dansk Arbejdsgiverforenings hovedbestyrelse.

Kilder  

Fabrikanter fra Danmark
Musikinstrumentmagere
Personer fra Aarhus
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Riddere af Dannebrog
Marlene Kristensen

Marlene Kristensen (født 28. maj 1973) er en dansk tidligere fodboldspiller, der var backspiller. Hun spillede 20 kampe for Danmarks kvindefodboldlandshold og scorede ét mål. Hun var blandt andet med til VM 1999, hvor hun dog kun fik ganske få minutter af en enkelt kamp mod , da hun faldt uheldigt og brækkede benet. Årsagen var, at der havde været et voldsomt regnvejr op til kampen, som blev spillet på en bane, der var lagt kunstgræs på. Desværre var græsset ikke lagt helt præcist, så der var riller i, og det var en af disse, Kristensen gled i, hvilket forårsagede brudet. Hun spillede desuden en enkelt kamp for Danmark ved EM i 1997.

Marlene Kristensen spillede på klubplan i OB, som hun blev dansk mester med i 2000, Varde og Vejle, samt klubber i USA og Australien. Efter sin aktive karriere har hun været træner på blandt andet Idrætsskolerne i Oure og Hjemly Idrætsefterskole.

Referencer

Ekstern henvisning 
 

Kvindelige fodboldlandsholdsspillere fra Danmark
Dioptersigte

Et dioptersigte er et fast sigte der er monteret til et skydevåben. Et dioptersigte består af to (di) faste elementer, et foran, ved mundingen, og et bagpå, tættere på der hvor ansigtet vil være. For at benytte sigtet skal de to faste elementer justeres på en forudbestemt måde for at sikre at det man kigger på over sigtet også er det man rammer.

Se også  
 Sigte 
 Rødpunktsigte 
 Teleskopsigte

Skydevåben
Netværket Elektronisk Arkivering

Netværk for Elektronisk Arkivering (NEA) er en sammenslutning af danske stadsarkiver, som samarbejder om at løse opgaver forbundet med arkivering af digitale data skabt i medlemskommunerne.

NEA består af 28 kommunale stadsarkiver, hvoraf hovedparten ligger på Sjælland.

Opgaver 
NEA arbejder med digital arkivering på flere områder:

Dels hjælper NEA de enkelte kommunale stadsarkiver med at løse opgaver forbundet med digital arkivering. Det kan eksempelvis være modtagelse, test og langtidsbevaring af digitale arkivalier.

NEA arbejder også med faglig udvikling, og tilbyder fælles kurser og workshops, som gør de kommunale arkivarer bedre i stand til at arbejde med og udføre digital arkivering.

Endelig arbejder NEA sammen med øvrige arkivnetværk (eksempelvis KOMDA og ODA), Rigsarkivet og private leverandører med at forbedre og effektivisere arkiveringen af digitale data.

Organisation 
Netværket består af de enkelte stadsarkiver, en styregruppe og en konsulentgruppe.

Styregruppen er netværkets formelle ledelsesorgan, og styregruppen fastsætter rammerne for netværkets og konsulentgruppens arbejde.

Konsulentgruppen, som består af digitalarkivarer ansat i Københavns Stadsarkiv, udfører i samarbejde med de enkelte medlemskommuner konkrete, arkivfaglige opgaver. Disse opgaver planlægges i årlige arbejdsplaner.

Opgaverne kan eksempelvis være kortlægning af kommunens it-systemer og vurdering af deres bevaringsværdighed, dataflowanalyser eller modtagelse, test og langtidsbevaring af digitale arkivalier (såkaldte arkiveringsversioner).

Medlemmer 
NEA består pr. 23. november 2018 af stadsarkiver fra følgende kommuner:

 Ballerup
 Bornholm
 Dragør
 Faxe
 Frederiksberg
 Frederikssund
 Furesø
 Gentofte
 Gladsaxe
 Greve
 Gribskov
 Guldborgsund
 Helsingør
 Holbæk
 Hørsholm
 Ishøj
 København
 Lolland
 Lyngby-Taarbæk
 Middelfart
 Næstved
 Odsherred
 Roskilde
 Rudersdal
 Rødovre
 Slagelse
 Sorø
 Tårnby

Referencer

Eksterne henvisninger 
 

Danmarks arkiver og arkivalier
Langelandsgade

Langelandsgade er en gade i Aarhus, Danmark. Den løber fra syd i krydset ved Vesterbro Torv i Aarhus C mod nord til Stjernepladsen i Aarhus N. Mere end 2/3 af gaden forløber i bydelen Vesterbro. Den er knap 2 km lang og halvdelen af gaden er blandt de stejleste gader i Aarhus.

Blandt de bygninger og anlæg, der ligger langs gaden, er Sankt Markus Kirke, Botanisk Have og Aarhus Universitet

Eksterne henvisninger 

Gader i Aarhus